**EURÓPSKA CENA ZA PODPORU PODNIKANIA**

**2021**

**PRACOVNÁ PRÍRUČKA**

**OBSAH**

[1. DEFINÍCIA A ODÔVODNENIE 3](#_Toc348445655)

[1.1. Ocenenie vynikajúcej podpory podnikania 3](#_Toc348445656)

[1.2. Ciele 3](#_Toc348445657)

[1.3. Dôležitosť podnikania 3](#_Toc348445658)

[1.4. Výhody pre účastníkov súťaže a pre víťazov](#_Toc348445659) 4

[2. METODOLÓGIA 4](#_Toc348445660)

[2.1. Cieľová skupina 4](#_Toc348445661)

[2.2. Kategórie 4](#_Toc348445662)

[2.3. Dvojfázové výberové konanie 5](#_Toc348445663)

[2.3.1. Národná úroveň](#_Toc348445664) 6

[2.3.2. Európska úroveň 7](#_Toc348445665)

[2.4. Kritériá výberu 7](#_Toc348445666)

[2.5. Kritériá pre udeľovanie ocenení](#_Toc348445667) 9

[3. NÁRODNÉ HODNOTENIE A VÝBER 9](#_Toc348445668)

[3.1. Kritériá výberu 9](#_Toc348445669)

[3.2. Kritériá výberu](#_Toc348445670) 10

[3.3. Výber kandidátov 10](#_Toc348445671)

# 1. DEFINÍCIA A ODÔVODNENIE

## 1.1. Ocenenie vynikajúcej podpory podnikania

Cieľom Európskej ceny za podporu podnikania, ktorú začala udeľovať Európska komisia, je uznať a odmeniť výnimočné iniciatívy, ktoré podporujú podnikateľské aktivity. Ocenenia, zavedené v roku 2005, nie sú iba súťažou, ale majú tiež za cieľ zvýšiť povedomie o podnikaní – zameranom na riadiacu činnosť, ako aj na produkciu – a osláviť úspech.

Každý rok sa určia víťazi celoeurópskych ocenení, ktorí sa stanú inšpiráciou pre ostatných.

Geografický rozsah hospodárskej súťaže pokrýva 27[[1]](#footnote-1) členských štátov Európskej únie a pridružené krajiny v programe COSME: Albánsko, Bosna a Hercegovina, Kosovo \*, Čierna Hora, Severná Makedónia, Srbsko, Turecko, Arménsko, Moldavsko, Ukrajina, Island a Spojené kráľovstvo.

## 1.2. Ciele

1. identifikovať a ohodnotiť úspešné aktivity a iniciatívy, ktoré boli zrealizované na účely podpory podnikov a podnikania,
2. predstaviť a podeliť sa o príklady najlepších podnikateľských postupov a praktík,
3. zvýšiť povedomie o poslaní podnikateľov v spoločnosti, a
4. povzbudiť a inšpirovať potenciálnych podnikateľov.

## 1.3. Dôležitosť podnikania

Podnikateľsky priaznivá politika súvisí vo svojej podstate s potrebami malých a stredne veľkých podnikov (MSP), ktoré vzhľadom na to, že predstavujú viac ako 99 % európskych podnikov, zohrávajú dôležitú úlohu v európskej ekonomike. Sektor MSP prispieva k inovácii, je zdrojom konkurencie, poskytuje flexibilitu na pracovnom trhu a je hlavne zdrojom pre vytváranie pracovných miest.

Generálne riaditeľstvo pre vnútorný trh, priemysel, podnikanie a MSP preto mieni odmeniť iniciatívy, ktoré uľahčujú podnikanie, a to hlavne tým, že si uvedomujú jeho dôležitosť.

Vzhľadom na geografickú a kultúrnu pôsobnosť účastníkov z celej Európskej únie sa v ich najlepších skúsenostiach s najväčšou pravdepodobnosťou odrazia rozmanité spôsoby, akými regióny, strediská, mestá, obce a komunity vytvárajú podnikateľsky priaznivé prostredie a tvorivo uplatňujú skúsenosti tohto typu.

## 1.4. Výhody pre účastníkov súťaže a pre víťazov

Všetci tí, ktorí boli nominovaní svojou krajinou na Európsku cenu za podporu podnikania, budú pozvaní, aby sa zúčastnili na slávnostnom odovzdávaní cien.

Informácie o iniciatívach všetkých kandidátov budú zverejnené na webovej stránke Európskej ceny za podporu podnikania, vďaka čomu budú prístupné širokej verejnosti. Kandidáti sa ocitnú v centre pozornosti vďaka kampani zameranej na vzťahy s médiami a sociálnymi médiami, počas ktorej budú uverejnené ich mená.

Porota vyhlási dva druhy víťazov: víťazov jednotlivých kategórií cien za tvorivé zavádzanie podnikateľských praktík a jedného celkového víťaza Veľkej ceny. Okrem udelenia samotnej ceny bude víťazom vyjadrené uznanie za tvorivosť a úspešnú implementáciu. Budú sa preto môcť stať inšpiráciou a príkladom pre ostatných v celej Európskej únii.

Mediálne akcie sa uskutočnia tak na národnej, ako aj na európskej úrovni, aby sa víťazom zabezpečilo vyjadrenie zaslúženého uznania nielen v ich vlastných obvodoch, ale aj v kľúčových európskych médiách.

# 2. METODOLÓGIA

## 2.1. Cieľová skupina

Súťaž je otvorená pre verejné orgány v EÚ alebo pridružené krajiny v programe COSME. Medzi oprávnené subjekty patria národné organizácie, mestá, regióny a obce, ako aj verejno-súkromné ​​partnerstvá medzi orgánmi verejnej moci a podnikateľmi, vzdelávacie programy a obchodné organizácie.

## 2.2. Kategórie

Existuje šesť kategórií cien a každá je vyjadrením uznania miestnym, regionálnym a národným iniciatívam, ktorými sa úspešne zvyšuje ich podnikateľská výkonnosť.

1. **Podpora podnikateľského ducha**: oceňuje iniciatívy na národnej, regionálnej a miestnej úrovni, ktoré propagujú podnikateľské myslenie najmä medzi mladými ľuďmi a ženami.

*Príklady: podujatia a kampane s cieľom propagovať obraz podnikania a podnikateľov* *a vytvorenie kultúry, ktorá podporuje tvorivosť, inováciu a prijímanie rizík, a*

1. **Investície do podnikateľských zručností**: *uznáva iniciatívy* *na vnútroštátnej, regionálnej alebo miestnej úrovni na zlepšenie podnikateľských, riadiacich a zamestnaneckých schopností.*

*Príklady: podpora špecifických zručností, ako sú technické zručnosti potrebné v odvetví remesiel, jazykové schopnosti, digitálne zručnosti; programy mobility a mentorstva pre podnikateľov, podnikateľské vzdelávanie na školách a univerzitách*

1. **Podpora podnikateľského prostredia a podpora digitálnej transformácie**:

oceňuje inovačné politiky a iniciatívy na národnej, regionálnej alebo miestnej úrovni, ktoré robia z Európy najpríťažlivejšie miesto na zakladanie podnikov, ich prevádzku, rast a rozširovanie na jednotnom trhu, prispievajú k zjednodušeniu legislatívnych a administratívnych postupov v podnikaní a k implementácii prístupu „najskôr myslieť v malom“ v malých a stredných podnikoch a podporujú digitálnu transformáciu podnikov, ktorá im umožní vyvíjať, uvádzať na trh a využívať digitálne technológie, produkty a služby akéhokoľvek druhu.

*Príklady: opatrenia na obmedzenie byrokracie, pomoc pri začatí činnosti nových podnikov, podpora prevodu vlastníctva podnikov, podpora digitálnej transformácie, uľahčenie prístupu MSP na trhy verejného obstarávania.*

1. **Podpora internacionalizácie podnikania**: oceňuje politiky a iniciatívy na národnej, regionálnej a miestnej úrovni, ktoré podporujú podniky, obzvlášť malé a stredne veľké podniky, aby dokázali viac vyťažiť z príležitostí, ktoré im ponúkajú trhy v rámci Európskej únie aj mimo nej.

*Príklady: projekty na vytváranie-zachovávanie a podporu medzinárodnej obchodnej spolupráce, informácie alebo nástroje na nadväzovanie spolupráce, podporné služby alebo systémy, ktoré pomáhajú MSP preraziť na zahraničných trhoch,*

1. **Podpora udržateľnej transformácie**

oceňuje politiky a iniciatívy na národnej, regionálnej alebo miestnej úrovni, ktoré podporujú udržateľnú transformáciu a environmentálne aspekty, ako je obehové hospodárstvo, klimatická neutralita, čistá energia, efektívne využívanie zdrojov alebo biodiverzita, napríklad prostredníctvom udržateľného rozvoja zručností a sprostredkovateľských iniciatív, ako aj prostredníctvom financovania.

Príklady: podpora podnikov pri zavádzaní udržateľných obchodných modelov.

1. **Zodpovedné podnikanie prístupné pre všetkých**: oceňuje národné, regionálne a miestne iniciatívy orgánov alebo verejných/súkromných partnerstiev, ktoré podporujú spoločenskú zodpovednosť malých a stredne veľkých podnikov. Táto kategória taktiež oceňuje úsilie zamerané na podporu podnikania medzi znevýhodnenými skupinami, ako sú nezamestnaní, najmä dlhodobo nezamestnaní, migranti, zdravotne postihnuté osoby či osoby z etnických menšín.

*Príklady: sociálne a neziskové podniky, ktoré formou podnikania slúžia spoločenským potrebám.*

Európska porota tiež udelí Veľkú cenu poroty iniciatíve z ktorejkoľvek kategórii na podporu podnikania, ktorú bude považovať za najtvorivejšiu a najinšpirujúcejšiu.

## 2.3. Dvojfázové výberové konanie

Výberové konanie na kvalifikáciu na súťaž o Európsku cenu za podporu podnikania bude mať dve fázy. Prvá fáza bude na národnej úrovni a iba po jej úspešnom ukončení sa môžu účastníci uchádzať o európske ceny.

## 2.3.1. Národná úroveň

Každá zúčastnená krajina určí jediné kontaktné miesto (koordinátor EEPA) („Koordinátor“).

Národný koordinátor podporí Európsku cenu za podporu podnikania vo svojich krajinách a vyzvú všetky vhodné iniciatívy na účasť na národnom výberovom konaní. **O termíne uzávierky v príslušnej krajine rozhodne jednotlivý koordinátor.** Koordinátor môže zorganizovať národnú súťaž a udeľovanie cien, alebo nie. Európska komisia sprístupňuje štandardné zápisové formuláre v prípade, že by ich koordinátori chceli použiť na národnej úrovni.

Koordinátori budú fungovať ako pomocné oddelenia pre potenciálnych účastníkov, ktorí potrebujú objasnenie procesu prihlasovania či orientáciu pri podávaní žiadosti. Návod na výber kandidátov je vysvetlený v tomto dokumente.

Po prijatí prihlášok vyberie koordinátor najviac dva projekty ako kandidátov ich krajiny na Európsku cenu za podporu podnikania.

Rozhodovací proces bude prebiehať podľa uváženia koordinátora v jednotlivých krajinách. Každá krajina však musí byť schopná zdôvodniť výber kandidátov prostredníctvom správy vypracovanej transparentným spôsobom, napr. zápisnicou z výberového zasadnutia, ak bude ju o to požiada Európska komisia.

Každá krajina vyberie v súťaži o Európsku cenu za podporu podnikania najviac dvoch národných kandidátov v dvoch odlišných kategóriách.

Podanie na úrovni Európskej únii môže byť vykonané v ktoromkoľvek úradnom jazyku EÚ.

Koordinátori uzavrú nomináciu národných kandidátov v elektronickej forme do druhej a poslednej fázy Európskej ceny za podporu podnikania 16. júl 2021.

V druhej fáze musia byť podania uskutočnené elektronicky len vo forme **pdf a word** dokumentov.

Zápisné formuláre musia byť podané na adrese: devin.bicer@ec.europa.eu

## 2.3.2. Európska úroveň

Len čo koordinátori prihlásia jedného či maximálne dvoch národných kandidátov, zašlú Európskej komisii zápisné formuláre[[2]](#footnote-2) (maximálne 10 strán).

Členov európskej poroty vyberie Európska komisia.

Porota bude pozostávať z jedného zástupcu akadémie, jednej podnikovej organizácie, jedného zástupcu z jarného predsedníctva Európskej rady, ktorý môže byť podnikateľom, obchodnou spoločnosťou alebo vysoký vládny predstaviteľ, a jedného vysokého vládneho predstaviteľa jesenného predsedníctva Európskej rady daného roku. Budú v nej tiež dvaja stáli zástupcovia, jeden z Generálne riaditeľstvo pre vnútorný trh, priemysel, podnikanie a MSPa priemysel a jeden z Výboru regiónov. Okrem spomínaných členov bude členom poroty na pozvanie Komisie takisto víťaz Veľkej ceny poroty z predošlého roku.

Účastníci budú registrovaní v databáze a členovia poroty dostanú všetky súťažné projekty v podobe elektronických súborov. Dodatočné informácie budú poskytnuté na požiadanie.

Porota sa poradí o zápisoch na zasadnutí v Bruseli. Vymenujú predsedu, ktorého hlas bude určujúci v prípade nerozhodného výsledku, a na zasadnutí bude prítomná aj sekretárka zo zmluvnej agentúry.

Porota zostaví užší zoznam kandidátov.

Počas tohto zasadnutia sa z užšieho zoznamu kandidátov zvolí víťaz každej kategórie, ako aj celkový víťaz Veľkej ceny poroty. Porota sa bude rozhodovať na základe výberových a cenových kritérií opísaných nižšie.

Porota môže rozhodnúť o presune súťažného projektu do inej kategórie, ak to považuje za vhodné, a môže rozhodnúť o neudelení ocenenia, ak považuje kvalitu projektu za nedostatočnú.

Porota poskytne závery z porady Európskej komisii, ktorá určí víťazov v jednotlivých kategóriách a víťaza Veľkej ceny poroty. Rozhodnutie poroty je konečné.

Všetci nominovaní budú pozvaní na slávnostné odovzdávanie cien, na ktorom budú vyhlásení víťazi jednotlivých kategórií a víťaz Veľkej ceny poroty.

## 2.4. Kritériá výberu

Súťaž je otvorená všetkým miestnym, regionálnym a národným orgánom v EÚ alebo pridruženým krajinám v programe COSME a vo Veľkej Británii (pozri zoznam krajín v bode 1.1). Patria sem mestá, mestá, regióny a komunity, ako aj verejno-súkromné ​​partnerstvá medzi orgánmi verejnej moci a podnikateľmi, vzdelávacie programy, podniky a podnikateľské organizácie

Prijaté budú aj spoločné nominácie z viacerých krajín v prípade cezhraničných iniciatív, ale len ak ich podporujú všetky zúčastnené krajiny.

Cieľom Európskej ceny za podporu podnikania je odmeniť politiky, ktoré podporujú podnikanie na miestnej, regionálnej alebo národnej úrovni. Preto sú ocenenia prístupné pre všetky verejné orgány, ktoré sú zodpovedné za politické rozhodovanie.

**Verejné orgány** sú definované národným kontextom jednotlivých zúčastnených krajín a môžu zahŕňať inštitúcie činné v politickom rozhodovaní, financujúce subjekty a implementačné organizácie.

Ocenenia sú prístupné takisto verejno-súkromným partnerstvám, t. j. „tým formám spolupráce medzi verejnými orgánmi a súkromným sektorom, ktorých cieľom je zabezpečiť financovanie, stavbu, renováciu, riadenie, alebo údržbu infraštruktúry, či poskytovanie služby“[[3]](#footnote-3).

**Verejno-súkromné partnerstvá** zahŕňajú tieto formy:

* finančnú dohodu, na základe ktorej sa súkromný partner zaväzuje vykonať opatrenie vytvorené verejným orgánom;
* dohodu medzi súkromným partnerom a verejným orgánom, na základe ktorej je súkromný partner (z dôvodu odbornej spôsobilosti, vedomostí a prostriedkov) zapojený do procesu tvorby politiky; a
* výslovnú podporu, nie nevyhnutne finančného charakteru, ktorú verejný orgán udelí partnerovi zo súkromného sektora v rámci špecifického projektu; ak má táto podpora viesť k oceneniu, musí byť výslovná.

 Zápisy musia obsahovať už existujúce alebo súčasné iniciatívy v procese tvorby politiky, v podnikaní alebo vo vzdelávaní a ich VPLYV na daný región či miesto v podobe dôkazu potvrdzujúceho vzostup v rozvoji tejto oblasti počas 15 mesiacov

Zápisy na európskej úrovni môžu byť predložené v ktoromkoľvek úradnom jazyku EÚ. Dátum uzávierky je 16. júl 2021. Zápisy musia obsahovať tieto body:

1. kategóriu ocenenia, do ktorej sa účastník prihlásil,
2. zápisný formulár vo word a pdf forme,
3. prípadovú štúdiu projektu, ideálne s príkladom na miestnej alebo regionálnej úrovni, vrátane napríklad analýzy situácie, výziev, tvorivého riešenia/podnikateľskej stratégie, implementácie, výsledkov a plánu implementácie v budúcnosti,
4. potvrdenie od miestneho politika na vysokej úrovni, podnikateľa alebo profesora. Toto potvrdenie musí byť priložené vo forme podpísaného pdf dokumentu,
5. kontaktné údaje,
6. podpis[[4]](#footnote-4) zástupcu podávajúcej organizácie.
7. Papierové formuláre nie sú na európskej úrovni prípustné.

O dátume uzávierky na prijatie zápisov na národnej úrovni **rozhodnú jednotlivé národní koordinátori**.

Dátumom uzávierky na prijatie európskych zápisov je koniec pracovného dňa 16. júl 2021.

## 2.5. Kritériá pre udeľovanie ocenení

Iniciatíva bude po splnení podmienok na účasť v súťaži hodnotený na základe podnikateľských zásluh.

Každému zápisu budú pridelené body podľa týchto kritérií:

1. Originalita a uskutočniteľnosť: Prečo je projekt úspešný? Aké sú jeho inovačné stránky?
2. Vplyv na miestnu ekonomiku: poskytnutie číselných údajov na stanovenie opodstatnenosti nárokov na úspech
3. Zlepšenie vzťahov medzi miestnymi zainteresovanými stranami: Priniesla implementácia tejto iniciatívy prospech viac ako jednej zainteresovanej krajine? Prečo sa zúčastnili a na akej úrovni?
4. Prenosnosť: Mohol by sa tento prístup zopakovať v danom regióne alebo inde v Európe?

**Poznámka: - keďže nový Zelený dohovor je hlavnou prioritou Európskej komisie, pri každej kategórii sa bude pamätať na udržateľný aspekt.**

# 3. NÁRODNÉ HODNOTENIE A VÝBER

## 3.1. Kritériá výberu

|  |  |  |
| --- | --- | --- |
| **Výberové otázky** | **Áno** | **Nie** |
| Bol zápis prijatý v deň uzávierky alebo pred ním?  |  |  |
| Podpísal právny zástupca zápisový formulár?  |  |  |
| Bol zápisový formulár úplne vyplnený a podpísaný?  |  |  |
| Má účastník sídlo v jednom z 27 členských štátov alebo v pridružených krajinách programu COSME (Čierna Hora, Severná Makedónia, Turecko, Albánsko, Srbsko, Bosna a Hercegovina, Kosovo \*, Moldavsko, Arménsko, Ukrajina, Island) alebo Spojené kráľovstvo? |  |  |
| Predložil účastník iba jednu iniciatívu pre jednu kategóriu ocenení?  |  |  |
| Bol charakter verejného/súkromného partnerstva vysvetlený? |  |  |
| Uskutočnila sa už existujúca alebo aktuálna iniciatíva počas 15 mesiacov? |  |  |
| Potvrdil zápis externý podnikateľ, politik alebo profesor?  |  |  |

Ak je odpoveď na všetky otázky „áno“, zápis bude prijatý.

V prípade, že zápis nespĺňa vyššie uvedené výberové kritériá, národný výbor pre výber kandidátov môže rozhodnúť o tom, že požiada účastníka, aby urobil potrebné zmeny, to v plnej miere závisí od posúdenia, času a dobrej vôle výboru.

Ak sa zváži, že zápis je oprávnený, bude následne predložený na výber na národnej úrovni.

## 3.2. Kritériá výberu

Každý projekt bude hodnotený v porovnaní s ostatnými projektmi v rovnakej súťažnej kategórii. Môže sa použiť tento vzor:

|  |  |
| --- | --- |
| **Výberové otázky** | **Maximálny počet bodov** |
| Originalita a uplatniteľnosť* Bola iniciatíva originálna a inovatívna?
* Prečo sa považuje za úspešnú?
 | 20 bodov |
| Dosah na miestnu ekonomiku* Aký bol dosah iniciatívy na miestnu ekonomiku?
* Vytvorila pracovné miesta?
* Je iniciatíva trvalo udržateľná v budúcnosti?
* Aký bude mať dlhodobý pozitívny vplyv?
 | 30 bodov |
| Zlepšenie vzťahov zainteresovaných strán* Bolo do iniciatívy zapojené aj miestne obyvateľstvo?
* Mali z nej prospech aj znevýhodnené komunity?
* Bral sa ohľad na charakteristické kultúrne, environmentálne a sociálne znaky?
 | 25 bodov |
| Prevoditeľnosť* Mohol by sa tento postup zopakovať v danom regióne?
* Mohol by sa tento postup zopakovať v Európe?
* Je iniciatíva inšpirujúca?
* Vyvinuli sa nejaké vzťahy/partnerstvá na účely podelenia sa o získané poznatky?
 | 25 bodov |

Zvíťazí projekt s najvyšším celkovým počtom bodov v každej kategórii.

Výberová komisia môže rozhodnúť o pridelení zápisu do inej kategórie ako je tá, do ktorej sa uchádzač prihlásil.

## 3.3. Výber kandidátov

Jednotlivé krajiny budú na európskej úrovni reprezentovať maximálne dva z rôznych kategórií na národnej úrovni.

1. Belgicko, Bulharsko, Chorvátsko, Cyprus, Česká republika, Dánsko, Estónsko, Fínsko, Francúzsko, Grécko, Maďarsko, Írsko, Írsko, Lotyšsko, Litva, Luxembursko, Malta, Malta, Holandsko, Poľsko, Portugalsko, Rumunsko, Slovensko, Slovinsko, Španielsko, Švédsko. [↑](#footnote-ref-1)
2. Poznámka pre koordinátora: zápisový formulár je ten, ktorý musíte použiť pri podávaní nominácií vašich kandidátov v európskej súťaži. V prípade záujmu môžete použiť ten istý formulár na národnej úrovni. [↑](#footnote-ref-2)
3. Zelená Kniha o verejno-súkromných partnerstvách a práve Spoločenstva v oblasti verejného obstarávania, KOM(2004) 327 konečná verzia z 30.4.2004. [↑](#footnote-ref-3)
4. Podpisy sa môžu poskytovať elektronicky, akceptuje sa aj skenovaná verzia analógového podpisu [↑](#footnote-ref-4)